
ДО  

ПРЕДСЕДАТЕЛЯ НА

ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ  – КМЕТ НА ОБЩИНА  БУРГАС

ОТНОСНО :
Разрешаване промяна на предназначението на част от УПИ ІI в кв.7 по плана на в.з. “Минерални бани“, гр. Бургас, отреден „за парк“, с цел обособяване на УПИ, отреден „за инфраструктура и озеленяване“
УВАЖАЕМИ ОБЩИНСКИ СЪВЕТНИЦИ,

Моля на основание чл.33, ал.5 от Правилника за организацията и дейността на Общинския съвет и взаимодействието му с общинската администрация на Община Бургас на насроченото за 26.02.2019г. заседание на Общински съвет да бъде разгледана настоящата докладна записка, като мотивите за това са свързани с изграждане на водопроводна мрежа за минерална вода, в. з. Минерални бани, гр. Бургас, общ. Бургас“, за което е сключен Договор за финансиране №007МВ/18.10.2018г. с Национален Доверителен Екофонд /НДЕФ/.

Община Бургас е Възложител на строеж: „Водопроводна мрежа за минерална вода във в.з. Минерални бани, Бургас“, състояща се от:

· Улична водопроводна мрежа за минерална вода по улици във в.з. Минерални бани, гр. Бургас;

· Реконструкция на сондаж Б-191 в УПИ I  в кв.7 по плана на в.з. Минерални бани, гр. Бургас;

· Разработване на сондаж Б-165 в ПИ с идентификатор 07079.13.142 по КК гр. Бургас, з-ще кв. Банево.

Съгласно одобрения инвестиционен проект за водопроводната мрежа, по който се извършва строителството е предвидено изграждане на отклонение по трасето на обслужваща улица с о.т.46-47-48-49, която към момента не е реализирана. Трасето на обслужващата улица преминава през терен със специфични геоформи и съществуваща едроразмерна растителност. С цел оптимизиране на строителството по изграждане на водопровода без изпълнение на допълнителни дейности по вертикално планиране      проектантът е предложил промяна на трасето, като водопроводът  се проведе по ново   трасе, изтеглено в западна посока. 
Предложеното трасе попада частично в УПИ II в кв.7 по плана на в.з. “Минерални бани“, гр. Бургас, ПИ с идентификатор 07079.701.70 по КК на гр.Бургас, отреден „за парк“ – публична общинска собственост.
За осигуряване на устройствена основа за промяната на трасето на водопровода е изготвено служебно задание за проектиране и предложение за изменение на ПУП-ПР за УПИ II в кв.7 по плана на в.з.“Минерални бани“, с което се предлага за част от УПИ II да се обособи нов УПИ, отреден „за техническа инфраструктура и озеленяване“, без предвидено застрояване. Новият УПИ се предвижда с площ от 619 кв.м.
Съгласно разпоредбите на чл.62а, ал.2 и ал.3 за процедиране на изменение на УПИ, отреден за озеленяване е необходимо разрешение на Общински съвет Бургас.

С Решение обективирано в Протокол №4/13.02.2019г., ЕСУТ е приел, че представеното служебно задание за проектиране и предложение за изменение на ПУП-ПР са изготвени в съответствие с действащите нормативни изисквания и устройствените условия. 
Във връзка с разпоредбите на чл.62а, ал.3 от ЗУТ, на 22.02.2019г. е проведено обществено обсъждане по реда на чл.127, ал.1 от ЗУТ на изготвеното служебно предложение за изменение на ПУП-ПР за УПИ II в кв.7 по плана на в.з. “Минерални бани“, гр. Бургас. 

Предвид изложеното, на основание чл.21, ал.1, т.11 от ЗМСМА и във връзка с чл.62а, ал.2 и ал.3 от ЗУТ, протокол от проведено обществено обсъждане от 22.02.2019г. и като взех предвид решение на ЕСУТ, изразено с Протокол №4/13.02.2019г., по т.12 от дневния ред, предлагам на Общински съвет Бургас да вземе следното

Р Е Ш Е Н И Е

На основание чл.21, ал.1, т.11 от ЗМСМА и във връзка с чл.62а, ал.2 и ал.3 от ЗУТ, Общински съвет Бургас, разрешава промяна на предназначението на част от УПИ IІ в кв.7 по плана на в.з. “Минерални бани“ гр.Бургас, отреден за „парк“, в размер на 619кв.м., в съответствие с изготвеното служебно предложение за изменение на ПУП-ПР, с което се предлага за частта от УПИ II да се обособи нов УПИ, отреден „за техническа инфраструктура и озеленяване“, без предвидено застрояване.
Приложения: извадка от действащ ПУП, предложение за изменение на ПУП-ПР, техническо задание, Протокол №4/13.02.2019г. на ЕСУТ; протокол от проведено обществено обсъждане на 22.02.2019г.
ДИМИТЪР НИКОЛОВ

Кмет на Община Бургас 
Съгласували:

инж. Чанка Коралска

Заместник кмет „Строителство, 

инвестиции и регионално развитие“  
арх. Веселина Илиева                      Златина Георгиева               урб. Николай Цоцомански

Главен архитект                      Директор Дирекция ПНО                    Началник отдел ИП

Директор дирекция  УТ                                   

Изготвил:

арх. Харалан Йовчев 

Гл. експерт отдел ИП

